Cyrillus dan Methodius

Cyrillus ( Kyrillos,  Kiril,  Kirill; nama lahir Constantinus, 826–869) dan Methodius ( Methódios,  Metodiy,  Mefodiy; 815–885) adalah dua adik-beradik agamawan dan penginjil Kristian dari empayar Byzantium. Mereka dikenali kerana pekerjaan mereka menyebarkan agama Kristian dalam kalangan orang-orang Slav terutamanya melalui penciptaan abjad Glagol untuk bahasa pengajaran khas, Bahasa Slav Gereja Lama; abjad ini dikembangkan para pelajar didikan mereka selepas kematian mereka menjadi abjad Cyril sempena guru sulung yang kemudiannya digunakan untuk bahasa-bahasa Slav yang serumpun seperti bahasa Bulgaria, bahasa Rusia dan sebagainya.

Kedua-dua adik beradik ini disanjung Gereja Ortodoks Timur sebagai santo "setara hawari" ( ravnoapostol'nyj). Pada tahun 1880, Paus Leo XIII selaku ketua Gereja Katolik mengiktiraf mereka berdua memasukkan perayaan mereka dalam takwim gerejanya. Pada tahun 1980, Paus Yohannes Paulus II mengisytiharkan mereka bersama Benedictus dari Nursia sebagai santo-santo penaung benua Eropah.

Rujukan